Suresh 116 Views ENGLAND
సౌతాఫ్రికాపై  విజయం
లండన్‌: దక్షిణాఫ్రికాతో జరుగుతున్న ఆధిపత్య పోరులో సొంతగడ్డపై ఇంగ్లాండ్‌ మళ్లీ పైచేయి సాధించింది. సుదీర్ఘ సిరీస్‌లో ఇప్పటికీ వన్డే, టీ20 సిరీస్‌లను చేజిక్కించుకున్న ఇంగ్లాండ్‌ తాజాగా నాలుగు టెస్టుల సిరీస్‌లో 2-1తో ఆధి క్యంలో నిలిచింది. తొలి టెస్టులో ఇంగ్లాండ్‌ గెలిస్తే రెండో టెస్టులో భారీ తేడాతో గెలిచిన దక్షిణాఫ్రికా ఆ జట్టుకి గట్టి సవాల్‌ విసిరింది. దీంతో కెన్నింగ్టన్‌ ఓవల్‌ వేదికగా జరిగిన మూడో టెస్టుపై అమితాసక్తి నెలకొంది. కానీ సోమవారం ముగిసిన ఈ టెస్టులో 492పరుగుల భారీ లక్ష్యఛేదనకు దిగిన దక్షిణాఫ్రికా చివరికి 252 పరుగులకే కుప్ప కూలింది. ఈ టెస్టులో తొలుత బ్యాటింగ్‌ చేసిన ఇంగ్లాండ్‌ జట్టు బెన్‌ స్టోక్స్‌(112), అలిస్టర్‌ కుక్‌ (88) నిలకడగా ఆడటంతో తొలి ఇన్నింగ్స్‌లో 353 పరుగులకు ఆలౌటయ్యింది. అనంతరం బౌలర్‌ జోన్స్‌ (5/57) ధాటికి దక్షిణాఫ్రికా కేవలం 175 పరుగులకే కుప్పకూలిపోయింది. దీంతో 178 పరుగుల తొలి ఇన్నింగ్స్‌ ఆధిక్యం లభించిన ఇంగ్లాండ్‌ జట్టు రెండో ఇన్నింగ్స్‌ని 313/8 వద్ద డిక్లేర్‌ చేసి 492 పరుగుల లక్ష్యాన్ని సఫారీలకి నిర్ధేశించింది. భారీ ఛేదనలో అందరూ విఫల మైనా, డీన్‌ ఎల్గర్‌ 228బంతుల్లో 20ఫోర్లతో 136 పరుగులతో ఒంటరి పోరాటంతో ఆకట్టు కున్నాడు. నాలుగో టెస్టు శుక్రవారం నుంచి జరగనుంది.